|  |
| --- |
|  IZGLĪTĪBAS IESTĀDES VEIDLAPA |

**APSTIPRINU**

 Izglītības iestāde
direktors (paraksts\*) Vārds Uzvārds

**Profesionālās kvalifikācijas eksāmena programma**

Izglītības programma **RESTAURĀCIJA** (kods 33211031 )

Kvalifikācijas līmenis – **4. LKI**

**SASKAŅOTS**

Latvijas Nacionālais kultūras centrs

Kultūrizglītības nodaļas mākslas izglītības eksperte

(paraksts\*) Ilze Kupča

\* Dokuments ir parakstīts ar drošu elektronisko parakstu

2025

## Profesionālās kvalifikācijas eksāmena programma

**izglītības programmā „Restaurācija”**

1. **Vispārīgie jautājumi**
	1. Profesionālās kvalifikācijas eksāmena programma ir izstrādāta, ievērojot profesijas standartā un izglītības programmā noteiktās prasības.
	2. Profesionālās kvalifikācijas eksāmens kārtojams valsts valodā.
2. **Eksāmena mērķis**

Pārbaudīt un novērtēt izglītojamā profesionālās kompetences kvalifikācijā “Restaurācijas tehniķis”.

1. **Eksāmena adresāts**

Izglītojamie, kuri kārto profesionālās kvalifikācijas eksāmenu profesionālās izglītības programmas noslēgumā.

1. **Eksāmena nosacījumi**

Audzēknis kvalifikācijas eksāmena ietvaros restaurē priekšmetu/objektu no doto materiālu grupām konkrēto materiālu grupu *(izvēli precizē izglītības iestāde):*

4.1. Koka materiāli (piemēram, koka konstrukciju veidi, vides objekti, interjera iekārtas, dekoratīvie koka elementi u.c.).

4.2. Metāla izstrādājumi (piemēram, vides objekti, būvelementi, ēku dekoratīvie elementi, aizdares un slēgšanas mehānismi, galda piederumi, lietišķas mākslas priekšmeti, sadzīves ierīces un mehānismi, vēsturiski/etnogrāfiski amatniecības darbarīki, interjera elementi vai priekšmeti u.c.).

4.3. Silikātmateriāli (piemēram, gaiši apdegoša keramika, tumši apdegoša keramika, būvkeramika, apmetums, javas šuvojums, dabīgais akmens, mākslīgā akmens objekts, betona izstrādājums, ģipša izstrādājums u.c.).

4.4. Šķiedru materiāli (piemēram, apģērbs, aksesuāri, lietišķi dekoratīvie priekšmeti, sadzīves priekšmeti, interjera priekšmeti u.c.).

1. **Eksāmena saturs**

Profesionālās kvalifikācijas eksāmena darba uzdevumi:

5.1. Iegūt, izpētīt un apstrādāt darba uzdevuma veikšanai nepieciešamo informāciju, aizpildīt restaurācijas pasi (1., 2. pielikums), prezentēt izpētes informāciju un darba programmu*:*

5.1.1. Raksturot priekšmeta/objekta stāvokli, materiālus, veikt fotofiksācijas, uzmērīšanu un iegūto informāciju iekļaut restaurācijas pasē;

5.1.2. Izpētīt priekšmetu/objektu pirms restaurācijas un iegūto informāciju iekļaut restaurācijas pasē;

5.1.3. Sastādīt restaurācijas programmu;

5.1.4. Saskaņot darba programmu ar darba vadītāju/atbildīgo restauratoru.

Eksaminējamais izanalizē darba vadītāja/atbildīgā restauratora ieteikumus un nepieciešamības gadījumā pilnveido restaurācijas programmu.

5.2. Restaurēt *(izglītības iestāde precizē materiālu un citus nosacījumus)* konkrētas materiālu grupas priekšmetu/objektu, prezentēt izpētes informāciju, restaurācijas procesu un atbildēt uz komisijas jautājumiem:

5.2.1. Realizēt darba uzdevumu atbilstoši restaurācijas programmas punktiem.

5.2.2. Dokumentēt darba procesu, nepieciešamo informāciju iekļaut restaurācijas pasē.

5.2.3. Izstrādāt rekomendācijas objekta glabāšanai, uzturēšanai, kopšanai.

5.2.4. Izstrādāt prezentāciju *(nosacījumus precizē izglītības iestāde)* par objektu, darba uzdevumu, izpētes informāciju un izpildīto restaurācijas programmu.

5.2.5. Prezentēt priekšmeta/objekta izpētes informāciju un restaurācijas procesu un atbildēt uz eksaminācijas komisijas jautājumiem.

5.3. Atbildēt uz četriem zināšanu pārbaudes jautājumiem, ievērojot restaurācijas terminoloģiju:

5.3.1. uz trīs jautājumiem par restaurācijas darba procesu;

5.3.2. uz vienu jautājumu par konservācijas/ restaurācijas procesos lietotiem materiāliem *(nosacījumus precizē izglītības iestāde), pārbaudes jautājumus pirms eksāmena izstrādā izglītības iestāde).*

5.4. Eksāmena komisija vērtē:

5.4.1. restaurēto objektu/ priekšmetu, restaurācijas pasi, prezentāciju;

5.4.2.pārbaudes darbu par restaurācijas jēdzieniem un materiālu grupu priekšmetu/objektu restaurāciju, atbildot uz četriem jautājumiem

**6. Eksāmena norisei nepieciešamais aprīkojums, palīglīdzekļi un telpas**

Eksāmena norisei nepieciešamo aprīkojumu, palīglīdzekļus un telpas nodrošina izglītības iestāde. Eksāmena norisei nepieciešama telpa sagatavoto materiālu/objektu prezentēšanai un eksponēšanai (ja iespējams) un mācību klase.

Nepieciešamie palīglīdzekļi: projektors vai TV ekrāns prezentācijai, dators (ar kameru, skaņu), interneta pieslēgums, objektu izvietošanai nepieciešamie podesti, stendi utt.

Trešā uzdevuma izpildei nepieciešams katram eksaminējamajam: papīrs, rakstāmpiederumi. *(dokumenta autors precizē atbilstoši iestādes nosacījumiem).*

**7. Vērtēšanas kārtība**

7.1. Restaurācijas pasi izglītojamais izglītības iestādei iesniedz ne vēlāk kā septiņas darba dienas pirms eksāmena pirmās daļas norises datuma digitālā formātā (pdf.), dokumenta nosaukumā ietverot izglītības iestādes nosaukumu, kvalifikācijas autora uzvārdu, darba nosaukumu.

7.2. Ar restaurētā objekta Restaurācijas pasi profesionālā kvalifikācijas eksāmena komisija iepazīstas pirms profesionālās kvalifikācijas eksāmena praktiskās daļas norises.

7.3. Profesionālā kvalifikācijas eksāmena laikā izglītojamais klātienē prezentē izstrādāto kvalifikācijas darbu un prezentācijas materiālus.

7.4. Profesionālās kvalifikācijas eksāmenā realizētais restaurācijas objekts ir pieejams un apskatāms kvalifikācijas eksāmena komisijai eksāmena norises laikā.

7.5. Restaurētā objekta Restaurācijas pase ir pieejama kvalifikācijas eksāmena komisijai eksāmena norises laikā.

7.6. Pēc profesionālās kvalifikācijas eksāmena norises komisija pieņem lēmumu par vērtējumu un lemj piešķirt/ nepiešķirt eksaminējamam attiecīgo profesionālo kvalifikāciju. Lēmumu ieraksta profesionālās kvalifikācijas eksāmena protokolā. Protokolu paraksta vai apstiprina informācijas sistēmā visi komisijas locekļi.

7.7. Kopējais maksimāli iegūstamais punktu skaits 4. profesionālās kvalifikācijas līmenim ir 120 punkti.

7.8. Profesionālās kvalifikācijas eksāmena teorētiskajā un praktiskajā daļā iegūtais kopējais punktu skaits nosaka vērtējumu ballēs atbilstoši vērtēšanas skalai 4.profesionālās kvalifikācijas līmenim:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| *Vērtējums ballēs* | 1 | 2 | 3 | 4 | 5 | 6 | 7 | 8 | 9 | 10 |
| Izpildes līmenis % | 1-14 | 15-29 | 30-44 | 45-59 | 60-67 | 68-75 | 76-83 | 84-91 | 92-96 | 97-100 |

7.9. Profesionālās kvalifikācijaseksāmens tiek vērtēts atbilstoši vērtēšanas kritērijiem 10 ballu skalā, kur 10 – “izcili”, 9 – “teicami”, 8 – “ļoti labi”, 7 – “labi”, 6 – “gandrīz labi”, 5 – “viduvēji”, 4 – “gandrīz viduvēji”, 3 – “vāji”, 2 – “ļoti vāji”, 1 – “ļoti, ļoti vāji”.

7.10. Profesionālās kvalifikācijas eksāmena vērtēšanas skala:

|  |  |  |  |  |
| --- | --- | --- | --- | --- |
| Aprakstošais vērtējums | Nepietiekams | Vidējs | Optimāls | Augsts |
| Vērtējums ballēs | **1** | **2** | **3** | **4** | **5** | **6** | **7** | **8** | **9** | **10** |
| Izpildes līmenis % | 1-14 | 15-29 | 30-44 | 45-59 | 60-67 | 68-75 | 76-83 | 84-91 | 92-96 | 97-100 |
| Iegūtie punkti | 1-17 | 18-35 | 36-53 | 54-71 | 72-81 | 82-90 | 91-100 | 101-109 | 110-115 | 116-120 |

7.11. Profesionālās kvalifikācijas eksāmena kopīgo vērtējumu sastāda punktu kopsumma, kuru iegūst, saskaitot kopā iegūtos punktus pirmās un otrās daļas vērtējumā atbilstoši kvalifikācijas eksāmena vērtēšanas kritērijiem.

7.12. Profesionālās kvalifikācijas eksāmena kritēriju vērtēšanas skala nosakavērtējuma ballēs atbilstība iegūto punktu skaitam.

7.13. Profesionālās kvalifikācijas eksāmena vērtēšanas kritēriji:

|  |  |  |
| --- | --- | --- |
| **Uzdevums** | **Veicamās darbības** | Iegūtie punkti(norādīti maksimāli iegūstamie punkti**)** |
| 1. Iegūt, izpētīt un apstrādāt darba uzdevuma veikšanai nepieciešamo informāciju, aizpildīt restaurācijas pasi*(maksimāli iegūstamais punktu skaits 40).* | Restaurējamā priekšmeta/objekta stāvokļa pirms restaurācijas raksturošana. | 10 |
| Kartogrammas/bojājumu shēmas izstrāde. | 5 |
| Fotofiksācijas veikšana. | 10 |
| Restaurējamā priekšmeta/objekta uzmērīšana. | 5 |
| Restaurējamā priekšmeta/objekta pirms restaurācijas izpēte. | 5 |
| Restaurācijas programmas sastādīšana. | 5 |
| 2. Restaurēt priekšmetu/objektu, prezentēt restaurācijas procesu un atbildēt uz komisijas jautājumiem *(maksimāli iegūstamais punktu skaits 70).* | Objekta restaurēšana. | 50 |
| Darba procesa dokumentēšana, nepieciešamās informācijas ierakstīšana restaurācijas pasē, t.sk. Rekomendāciju objekta glabāšanai, uzturēšanai, kopšanai izstrāde. | 10 |
| Restaurējamā priekšmeta/objekta restaurācijas procesu prezentēšana un atbildēšana uz eksaminācijas komisijas jautājumiem. | 10 |
| 3. Atbildēt uz četriem zināšanu pārbaudes jautājumiem par restaurācijas jēdzieniem un materiālu grupu priekšmetu/ objektu restaurāciju *(maksimāli iegūstamais punktu skaits 10)*. | Atbildes sniegšana uz 1.-3. jautājumu tēmas “Restaurācijas darba process” ietvaros *(2 punkti).* | 10 |
| Atbilde uz 4.jautājumu par tēmu “Konservācijas/ restaurācijas procesos lietotie materiāli”*(4 punkti).* |
| **Kopējais maksimāli iegūstamais punktu skaits** | **120** |

1.pielikums

**IETEIKUMI RESTAURĀCIJAS PASES SATURAM**

**(ieteicamā forma)**

Gads un datums, kad /darbs nodots restaurācijā/ – /restaurācija pabeigta/

Restaurators /vārds, uzvārds, apliecības nr./

Uzņēmums /firma, muzejs, u.c. – pilns nosaukums/

Inventāra nr. /kas priekšmetam dots muzejā, kolekcijā, kultūras pieminekļu sarakstā/

Reģistrācijas nr. /priekšmetam dots restaurācijas darbnīcas darba žurnālā/

**OBJEKTA NOSAUKUMS**

1. **Ziņas par restaurējamo objektu**

Autors; datējums; materiāls; tehnika

Izmēri; izmaiņas, kas noskaidrojušās restaurācijas procesā /ja nav, tad norādīt to, ka nav/

1. **Objekta īss apraksts** /vēsturiskā informācija, mākslinieciskā izpēte (stils, kompozīcija, sižets)/
2. **Īsas ziņas par objekta vēsturi un iepriekšējo restaurāciju** / iepriekšējo restaurāciju/labošanu/remontu/
3. **Objekta tehniskais stāvoklis pirms restaurācijas** /materiālu un bojājumu raksturošana; vides raksturojums (ja attiecināms)/
4. **Restaurācijas programma**
5. **Kvalificēta restauratora – darba vadītāja atzinums** /atreferēt, norādot datumu/
6. **Restaurācijas procesu apraksts**, to pamatojums, /metode, receptūra, tehnoloģija, materiāli, instrumenti; obligāti jāuzrāda darba procesu ilgums, atkārtoti veiktā procesa pamatojums, pārtraukšanas pamatojums; kurā procesa brīdī izdarīta fotofiksācija; līdzdalībnieki – citi restauratori, izpētes veicēji/
7. **Rekomendācijas** darba glabāšanai (nosacījumi, uzglabāšanas veids), uzturēšanai, kopšanai
8. **Pielikumi**:
	1. Foto /saraksts ar komentāru – pirms, procesā, pēc. Fiksētas visas objekta pozīcijas (fragments, plakne, detaļas, saistība ar vidi, tuvplāns). Objekta fragmentu foto fiksācija pirms un pēc restaurācijas. Fotoattēlu izmēri ne mazāki par 9 x 13 cm. Visi fotoattēli numurēti un ar pievienotām anotācijām. Visiem sējumā iekļautajiem fotoattēliem ir jābūt kvalitatīviem, ar augstu izšķirtspēju un skaidri saskatāmām detaļām./
	2. Kartogrammas (bojājumu shēmas) /saraksts/
	3. Citi

Restaurators /paraksts/

Restaurācijas darba vadītājs vai konsultants /paraksts/

datums

*Piezīmes:*

*1. Pasē vēlams sniegt atbildes uz visiem jautājumiem, saglabājot jautājumu secību.*

*2. Objekta izmēri uzrādāmi centimetros, shēmas un plāni – mērogā.*

*3. Taisnajās iekavās norādītais ir tikai paskaidrojumi pases aizpildīšanai.*

*4. Ja restaurācijas procesā piedalās vairākas personas /restauratori/, Eksaminācijas komisijai iesniedzamā pase var atspoguļot tikai atsevišķu fragmentu vai daļu restaurāciju, tomēr jābūt atsaucei uz kopējo restaurācijas procesu.*

2. pielikums

**Norādījumi**

**RESTAURĀCIJAS PASES noformēšanai**

**I. Vispārīgās prasības**

Restaurācijas pasi noformē datorsalikumā uz A4, A3, A2, A1, A0 formāta papīra lapām, kuras apdrukā no vienas puses.

Lapu skaitīšanu sāk ar titullapu. Uz titullapas numuru neraksta.

Darbu aizstāvēšanai iesniedz iesietu A4 formātā. A3, A2, A1, A0 lapas tiek locītas.

**II. Struktūra**

**1. Titullapa**

Uz titullapas jānorāda:

1.1. Darba nosaukums;

1.2. Autora vārds, uzvārds;

1.3. Izglītības iestāde un izglītības programma;

1.4. Iegūstamā kvalifikācija;

1.5. Darba vadītāja vārds, uzvārds;

1.6. Darba izveides vieta un gads.

**2. Restaurācijas pase.**